**LĒMUMS**

Liepājā

|  |  |
| --- | --- |
| 2022.gada 13.oktobrī |  Nr.367/14(prot. Nr.14, 18.§) |

Par zemesgabala Jaunprojektētā ielā

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.3. un 30.3.apakšpunktu, 137.punktu, izskatot biedrības "MEŽROZĪTES-368" 2022.gada 22.septembra iesniegumu, zemes nomas līgumu, kas 2013.gada 26.augustā noslēgts starp Liepājas pilsētas pašvaldību un Biedrību "MEŽROZĪTES-368", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 26.septembra priekšlikumu (sēdes protokols Nr.15) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 6.oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Pagarināt 2013.gada 26.augustā noslēgto zemes nomas līgumu ar Biedrību "MEŽROZĪTES-368" (reģistrācijas Nr.40008209974; juridiskā adrese: Viršu iela 5-5, Liepāja) par zemesgabala Liepājā, Jaunprojektētā ielā (kadastra apzīmējums 1700 004 0034) daļas 1960 kv.m platībā nomu dārzkopības biedrības darbībai un mazdārziņu ierīkošanai uz laiku līdz 2025.gada 25.oktobrim.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja Biedrības "MEŽROZĪTES-368" vainas dēļ grozījums par nomas līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |